Universitatea Craiova - Voluntari (sâmbătă, ora 21:45 , Digi Sport 1 )

Sepsi Sfantu Gheorghe - Viitorul (sâmbătă, ora 19:00, Digi Sport 1)

Fosta glorie a tenisului a atacat verbal, potrivit presei engleze prezente la Constanţa, arbitrul şi două jucătoare britanice, provocând o întrerupere a meciului de sâmbătă dintre Sorana Cîrstea şi Johanna Konta, a doua zi după aluziile deplasate la adresa sarcinii Serenei Williams în conferinţa de presă.

"Căpitanul României Ilie Năstase a fost îndepărtat din arenă în timpul celei de-a doua partide din cadrul întâlnirii din Fed Cup dintre România şi Marea Britanie de la Constanţa. Domnului Năstase i s-a cerut să părăsească terenul de către arbitrul ITF Andreas Egli pentru comportament nesportiv, după ce a primit 2 avertismente oficiale", se scrie într-un comunicat de pe site-ul oficial al Federaţiei Internaţionale de Tenis.

Deşi sunt multe voci care condamnă dur atitudinea celui poreclit Nasty, Alexandru Arşinel se situează pe alte poziţii. Marele actor a comentat ieşirile lui Năstase, care, odată dat afară din arenă, ar fi agresat verbal şi o jurnalistă britanică.

"Dacă îl cunoşti pe Ilie, nu te poţi supăra vreodată pe el. Ştiţi de ce i-a zis ziaristei din Anglia ce i-a spus, că e urâtă? M-am uitat şi eu la ea. Era urâtă! Îmi pare rău de ieşirea asta, dar el fiind căpitanul nejucător al echipei de Fed Cup, şi-ar fi dorit să facă performanţă. Ceva l-a iritat oricum, sunt convins că are o justificare. Acea jurnalistă l-a provocat, a venit să îl filmeze. Năstase a fost un inventator în tenis şi a devenit cunoscut tocmai pentru umorul său, pentru faptul că aduce bucurie pe chipul oamenilor", a spus Alexandru Arşinel, în direct la Digi Sport Matinal.

De menţionat că acreditarea lui Ilie Năstase a fost retrasă, iar fostul mare jucător va face obiectul unei anchete pentru comportamentul din cele două zile, potrivit comunicatului ITF.

România - Marea Britanie este 1-1 după prima zi, după ce Halep a adus punctul ţării noastre. Astăzi, în direct la Digi Sport 1, de la ora 11:00, Simona va intra în arenă în faţa sportivei numărul unu a adversarelor, Johanna Konta.

Programul partidelor de duminică

Simona Halep - Johanna Konta (11:00, Digi Sport 1)

Irina Begu - Heather Watson (după ora 13:00, Digi Sport 1)

Sorana Cîrstea / Monica Niculescu - Laura Robson / Jocelyn Rae (dupa ora 15:00, Digi Sport 1)

Etichete:

,

,